Komin er út stöðuskýrsla Save the Children-samtakanna , sem eru innan alþjóðasamtakanna INHOPE . Í henni kemur m.a. fram að mikill hluti mynda af kynferðislegu ofbeldi eru teknar á einkaheimilum , að barnaklám tengist „ sex tourism “ og mansali og að vísbendingar séu um að skipulögð glæpastarfsemi sé farin að tengjast barnaklámi á Netinu . Í baráttunni gegn kynferðislegu ofbeldi á börnum leggja Barnaheill áherslu á meiri samvinnu milli lögreglu , félagsþjónustu , heilsugæslu , barnaverndaryfirvalda , dómara og þeim samtökum sem koma að málefnum um kynferðislegt ofbeldi á börnum . Réttindi barna munu styrkjast við samvinnu þessara aðila . Með verkefninu „ Stöðvum barnaklám á Netinu " , þar sem ábendingalínan gegnir stóru hlutverki , taka Barnaheill þátt í alþjóðlegu samstarfi innan INHOPE-samtakanna gegn stafrænni dreifingu á barnaklámi og öðru ólöglegu og / eða skaðlegu efni . Í samtökunum er lögð áhersla á samvinnu ábendingalínunnar , netþjónustuaðila og lögreglu í hverju landi fyrir sig auk þess sem ábendingalínur í löndunum innan INHOPE vinna náið saman . Evrópusambandið styður verkefnið og hefur gert rammasamþykkt um aðgerðir gegn kynferðislegu ofbeldi á börnum og barnaklámi . Í samþykktinni kemur fram að öll aðildarríkin verða að tryggja að landslög verndi öll börn til 18 ára aldurs gegn því ofbeldi sem fólgið er í barnaklámi . Einnig hvílir sú ábyrgð á stjórnvöldum ríkjanna að móta stefnu sem tryggir að barnungir notendur Netsins njóti verndar og öryggis . Breytingar í löggjöf eru nauðsynlegar til að mæta nýjum kröfum um vernd barna eftir því sem Netið þróast enn frekar . Í framtíðinni mun fólk hafa aðgang að Internetinu í gegnum farsímana . Í þá mun stöðugt bætast við ný þjónusta . Möguleikar og hættur á Netinu mun færast yfir á farsímana þar sem börn eru aðalnotendurnir . Sjá einnig - íslenska samantekt úr stöðuskýrslu Save the Children Alliance á barnaklámi og nettengdu kynferðislegu ofbeldi gagnvart börnum . PDF-skjal .